Gedagte vir die dag: Sy het omgegeeFoto: Christo Brits Moet julle nie oor môre bekommer nie. Môre sal sy eie bekommernisse bring. (Matteus 6:34) Vroue bekommer hulle wel, maar ons verkies om te sê ons gee om. Hoe dikwels het ons al gehoor dat Mamma omgegee het? Slegs haar liefde kon by haar omgee kom. Sy kon nie aan die slaap raak voordat sy geweet het al haar kinders is vas aan die slaap en veilig nie. Sy kon nie ’n maaltyd geëet het voordat sy geweet het hulle is gevoed nie. Sy kon nie heeltemal deur die dag ontspan nie totdat die skoolbus met haar kinders voor die huis opgedaag het. Ja, sy was bekommerd. Oeps! Ek bedoel: Sy het omgegee. Sy het so baie omgegee dat daardie selfde omgee aan die volgende generasie oorgedra is. Wanneer ek tyd saam met my susters en broer deurbring, kom ek agter hoeveel ons vir ons gesinne omgee. Ongelooflik, of hoe? Die dinge wat ons as ’n bietjie te erg ervaar het toe ons kinders was, is dinge wat ons nou self doen en wat ons omgee noem. Seën al die ma’s wat omgee, Here. Amen